Source: http://www.hoejesteret.dk/hoejesteret/nyheder/ovrigenyheder/Pages/Hoejesteretovergaatildigitalbehandlingafcivilesager.aspx
Timestamp: 2018-08-18 17:48:26+00:00
Document Index: 19642652

Matched Legal Cases: ['Højesteret ', 'Højesteret ', 'Højesteret ', 'Højesteret ', 'Højesteret ', 'Højesteret ']

Højesteret Højesteret overgår til digital behandling af civile sager
Højesteret overgår til digital behandling af civile sager
Ved lov nr. 1867 af 29. december 2015 er det vedtaget, at civile retssager skal anlægges og behandles ved anvendelse af en digital sagsportal, som domstolene stiller til rådighed. Anvendelse af sagsportalen sker via hjemmesiden www.minretssag.dk.
Sagsportalen tages for så vidt angår Højesteret i brug den 2. februar 2018.
Visse sagstyper, herunder visse sager i medfør af udlændingeloven, foged- og tinglysningssager, visse skiftesager samt sager indgivet til Den Særlige Klageret, er ikke omfattet af reglerne om digital behandling. En part, som ikke er repræsenteret af advokat, kan efter Højesterets nærmere bestemmelse undtagelsesvis fritages for at benytte sagsportalen.
I øvrigt henvises til vejledningen på www.minretssag.dk.
Der henvises endvidere til Højesterets vejledning i behandling af civile sager, som findes på Højesterets hjemmeside. Det bemærkes, at Højesteret har bestemt, at ekstrakt i ankesager tillige skal - på samme måde som hidtil - indgives på papir, jf. retsplejelovens § 357, stk. 5. Højesteret henstiller at materialesamling og domme tillige indleveres i papirform i overensstemmelse med Højesterets vejledning om behandling af civile sager.